El MolinsBus modifica el seu recorregut durant les obres al carrer Rafael Casanova | Viu Molins de Rei\nEl MolinsBus modifica el seu recorregut durant les obres al carrer Rafael Casanova\nDavid Guerrero • 10/07/2013\nLes obres del carrer Rafael Casanova comporten canvis en el recorregut del MolinsBus. La línia MB1 deixa de circular pels carrers Rubió i Ors, Rafael Casanova i Molí. A partir d’ara, i fins a la finalització de les obres, ho farà per l’avinguda de Caldes, on hi haurà una nova parada provisional.\nLes obres per convertir el carrer Rafael Casanova en un carrer de plataforma única estan tenint els seus efectes en la mobilitat del Centre Vila i el seu entorn. En la primera fase de les obres, el carrer Casanova es troba tallat entre la plaça del Mercat i el carrer Rubió i Ors i entre el carrer Molí i el carrer Boters. Això impedeix la circulació del MolinsBus pel seu recorregut habitual, el que ha obligat a crear un circuit alternatiu per al MolinsBus durant el temps que durin les obres.\nLes obres afecten al recorregut habitual del MB-1 // Ajuntament de Molins de Rei\nLa línia MB-1 no circula des d’aquest dilluns pels carrers Rubió i Ors, Rafael Casanova i Molí, sinó que continua el seu recorregut per l’avinguda de Caldes i gira pel carrer Molí en direcció al passeig del Terraplè. La parada del carrer Rubió i Ors ha quedat anul·lada mentre que s’ha habilitat per substituir-la una parada provisional a l’avinguda de Caldes, tot just davant de la llar d’infants El Molí, entre el carrer Foment i el carrer Josep Cariteu.\nSense recorregut clar després de les obres\nLa incògnita sobre el futur recorregut del MolinsBus un cop finalitzin les obres d’aquí a quatre mesos es troba a l’aire. Segons ha pogut saber Viu Molins de Rei, la mobilitat al carrer Rafael Casanova compta amb diferents opcions en el si de l’equip de govern i la proposta defensada per la regidora de Mobilitat, Anna Cantudo (PSC), no és vista amb bons ulls per diversos regidors de Convergència i Unió. L’aposta per la peatonalització absoluta amb plataforma única o per la presència del MolinsBus i els vehicles que utilitzin la càrrega i descàrrega al carrer Rafael Casanova són un dels aspectes que més està evidenciant les diferències de model entre els dos partits que formen l’equip de govern.\nEtiquetes:Anna Cantudo avinguda de Caldes carrer Boters carrer Foment carrer Josep Cariteu carrer Molí carrer Rafael Casanova carrer Rubió i Ors CIU llar d'infants El Molí mobilitat MolinsBus obres passeig del Terraplè plataforma única PSC recorregut alternatiu


Mantes d'un sensesostre davant d'un establiment tancat / Arrels\nRedacció i Europa Press\nAlmenys una setantena de persones sense llar o que han viscut molt temps al ras han mort en els últims 12 mesos a Barcelona. De totes elles, 17 van agonitzar al carrer. Com cada any, la fundació Arrels els ha retut homenatge aquest dimecres, amb un acte en què ha col·locat una seixantena de parells de sabates i 1.064 petjades dibuixades davant de la Catedral, per recordar-los i seguir alertant de les dures condicions de vida dels sensesostre i de les mancances de serveis existents a la capital per aixoplugar-los.\nArrels ha alertat de nou que “viure al carrer té un impacte directe sobre la salut de les persones”. L’entitat de referència en l’atenció i la defensa dels drets de les persones que malviuen en la indigència calcula que trobar-se en la intempèrie “comporta perdre una mitjana de més de 20 anys d’esperança de vida”.\nEl director de la fundació Arrels, Ferran Busquets, ha comentat a Europa Press que és impactant que la mitjana d’edat de les persones sensellar que han mort en els últims mesos es situa al voltant dels 55 anys, uns 27 anys menys que la mitjana d’edat dels barcelonins. Busquets ha detallat que tres de les persones van morir per fred, una per violència física.\n“Són persones que han mort soles, sense ningú a la seva vora i sense deixar de ser conscients que la mort que ve es produirà en solitud“, ha expressat Busquets. El director ha explicat que amb les sabates al carrer han volgut simbolitzar que aquestes persones “han deixat empremta en la vida” i volen que no caigui en l’oblit.\nPobresa Sensellar Sensesostre\nENTREVISTA | El director de la Fundació Arrels adverteix que "una dona que dorm al carrer pateix més por i moltíssimes més agressions que un home"\nLa meitat dels sensesostre de Barcelona van venir a la ciutat a buscar feina\nLa majoria de persones que dorm al carrer són homes d’edat mitjana que fa quatre anys que no tenen llar


ALMANSA: 300+1 ANYS - Els Papers de Santa Maria de Nassiu\nALMANSA: 300+1 ANYS\nJa volíem haver fet aquesta eixida a la terra veïna d’Almansa el curs passat (amb motiu del 300 aniversari de l’anomenat “mal d’Almansa”). Però ho haguérem de deixar per a aquest curs. I finalment, arribà el dia de l’excursió. Eixírem a les 8h00 de Gandia, passàrem a les 8h30 per Llocnou de Sant Jeroni (on m’havien d’arreplegar) i a les 9h30 ja havíem arribat a Almansa. Una vegada fet un mosset en un bar proper al Pavelló Poliesportiu, ens separàrem en dos grups per tal de fer les visites concertades. El grup de 1r de batxillerat féu al matí l’activitat sobre la Batalla d’Almansa i el grup de 4t d’ESO férem la visita a la ciutat. Com que jo anava amb els de 4t (juntament amb Na Isabel Bartolomé, professora que em substitueix ara en el procés postoperatori i de rehabilitació), us en faré la crònica en aquest ordre.\nLa visita a la ciutat constà d’un llarg passeig per les zones més destacades de la població: al llar d’aquest recorregut poguérem admirar l’Església de l’Assumpció, construïda al llarg dels segles XVI, XVII i XVIII. L’Església ha estat declarada Monument HistoricoArtístic el 13 d’abril de 1983. Destaca la capella de la Comunió.\nLa Plaça de Sant Agustí on hi ha el convent de les Monges Agustines. Consta d’Església Conventual i Clausura. I l’interés del conjunt es troba en la façana principal de l’església, barroca del valencià Juan Fauquet, de 1704. En aquesta mateixa plaça trobem en l’actualitat la Casa de Cultura, un edifici del segle XVI, inicialment dipòsit per emmagatzemar blat i, a partir del segle XVII, fou la seu de l’Ajuntament.\nEl Convent dels Franciscans. La presència dels Franciscans a Almansa data del segle XVI i, des de la consagració del convent en 1637 fins avui ha passat per diverses vicisituds: desamortització de Mendizábal, l’Ajuntament ocupà algun temps la sacristia i la capella dels germans, fou també ocupat per una església, la caserna de la Guàrdia Civil i una escola pública, i des de 1940 torna a estar ocupat pels Franciscans. Allò que més destaca és l’Església de Santiago, edifici barroc, de planta rectangular, amb una sola nau amb un cor sobre arc escarzà, coberta amb bòveda de canó. Entre els franciscans que han passat pel convent cal destacar Sant Pasqual Bailón i el Beat Andrés Hibernón. Tots dos molt relacionats amb el Regne de València, i el Beat Andrés Hibernón amb Gandia. El Beat Andrés Hibernón estigué un dia orant durant dues hores en un racó, els seus devots aprofitaren per tal d’apoderar-se del bastó i d’alguns trossos de l’hàbit que vestia per tal de conservar-los com a relíquia. I Sant Pasqual Bailón va ser pastor i serví a les Cases dels Osa i d’Alarcón. Existeix al terme una font anomenada de Sant Pasqual, on donava aigua al ramat.\nEl Castell d’Almansa. Una edificació medieval i fronterera entre els regnes de Castella i Aragó i el regne musulmà de Múrcia. Durant l’època àrab Almansa pertanyé al regne de Múrcia. És el monument més destacat d’Almansa.\nI ja cap a les 13h30 ens trobàrem tots dos grups per tal de desplaçar-nos fins al Santuari de Betlem, on descansaríem i dinaríem. Hi ha una església, plaça porticada, restaurant, celler i zones d’esbarjo. L’Església-Ermita és del segle XVII. Actualment la Mare de Déu de Betlem n’és la patrona. I les festes tenen lloc de l’1 al 6 de maig.\nI ja cap a les 16h00 el nostre grup, acompanyat d’un guia, ens dugué a l’Ermita de Sant Blai, és un edifici del segle XVII, de planta quadrada, d’aproximadament vuit metres. Avui és el Centre d’Interpretació Històrica, i és des d’on s’inicien les rutes guiades al camp de la batalla. I des d’allí, en autobús, férem la visita guiada al camp de la batalla. El guia ens digué que pensen poder representar la batalla cada dos anys. L’any passat ho feren per primera vegada i l’any que ve intentaran tornar-la a representar.\nI una vegada acabada la visita, tornàrem al lloc d’eixida del matí. Allí ens trobàrem i férem cap de nou cap a Gandia. A mi em deixaren a Llocnou i així anà aquesta eixida que, esperem, haja servit per tal de prendre consciència del que som i del que hem estat els valencians.\n30 d'abril de 2008 a les 7:50 pm\nMolt immaculat el canvi en el bloc! M’agrada.


Marwan Barghouti - Viquipèdia, l'enciclopèdia lliure\n6 juny 1959 (62 anys)\nFadwa Barghouti (en)\nMarwan Barghouti (Kobar, 6 de juny de 1959) és un polític palestí, militant de Fatah que va donar suport inicialment al procés de pau en el conflicte amb Israel però que posteriorment va abanderar la segona intifada. Actualment està empresonat acusat d'assassinat però la seva influència política no ha minvat.\nNascut a Kobar, va enrolar-se a Fatah a l'adolescència, militància que el portaria a la presó en diverses ocasions. Va graduar-se en història i ciències polítiques a la Universitat de Birzeit, cursant part de la carrera des de la presó. Va casar-se amb l'advocada Fadwa Ibrahim, defensora dels drets dels presos palestins, amb qui ha tingut quatre fills. Escollit en 1996 membre del Consell Legislatiu Palestí, va defensar la creació d'un estat independent per a Palestina. Decebut amb el que considerava immobilisme israelià després dels Acords d'Oslo, va cridar des de la seva posició a accions directes contra Israel i va liderar Tanzim, la branca armada de Fatah, des d'on animava a la intifada. Va haver-se d'exiliar a Jordània durant uns anys sense perdre el seu escó.\nHa participat en nombrosos aldarulls als punts de control isrealians, promovent protestes contra la policia que tanca el pas entre territoris dominats pels palestins i els de majoria jueva. També destacà en els discursos dels funerals dels palestins morts en accions militars, que van fer augmentar la seva influència política. Fou acusat de pertànyer a les brigades dels màrtirs d'Al-Aqsa, responsables de diversos atemptats suïcides amb bombes contra civils, fet que el portà novament a la presó. Durant el judici previ, va negar-se a declarar, adduint que el jutge no era imparcial. Des de la condemna final a cadena perpètua, va iniciar-se una forta campanya internacional per al seu alliberament. Es va intentar també un intercanvi pel soldat Gilad Shalit, però debades. Els arguments per al seu alliberament inclouen un arrest il·legal, l'intent d'assassinat previ que va patir a mans del govern israelià i la necessitat de bastir ponts dins del procés de pau, ja que ha declarat que s'oposa a les morts de civils. Per contra, els detractors afirmen que no es pot alliberar persones considerades terroristes o s'impulsarien més atemptats, ja que se li imputen més de cinc assassinats.\nBarghouti va crear un partit polític, Al-Mustaqbal, on recollia l'herència de Fatah però s'allunyava del que considerava excessiu pactisme, violacions dels drets humans i corrupció. Va participar també com a mediador entre Fatah i Hamàs per apropar posicions i va ser escollit novament diputat malgrat romandre empresonar, atesa l'alta popularitat que manté entre els seus conciutadans. Se'l contempla com un potencial president d'un futur estat palestí. Ha cridat en diverses ocasions a iniciar una tercera intifada per a pressionar el govern israelià.\nA Wikimedia Commons hi ha contingut multimèdia relatiu a: Marwan Barghouti\n↑ Tobias Kelly (2006). Cambridge Studies in Law and Society: Law, Violence and Sovereignty Among West Bank Palestinians. Cambridge University Press.ISBN 9780521868068.\nObtingut de «https://ca.wikipedia.org/w/index.php?title=Marwan_Barghouti&oldid=25742569»\nAlumnes de la Universitat de Birzeit\nLa pàgina va ser modificada per darrera vegada el 20 des 2020 a les 10:30.


Inici - Envàs i embalatge\nEnvàs Embalatge Girona som una empresa familiar dedicada a la comercialització i distribució de tot tipus d'embalatge de paper, plàstic, materials oxo-degradables, biodegradables i cartró. Estem ubicats a Girona i portem mes de 15 anys d'experiència en el món de l'embalatge. Des del juny del 2014, ens fem càrrec de la direcció de l'empresa Giropack ( www.giropack.net ). Això ens ha permès ampliar diferents línies de productes i, poder cobrir un ventall ampli d'empreses de tots els sectors, principalment el de l'alimentació.\nSom distribuïdors de bosses personalitzades, en diferents tipus de materials, formes i acabats. Disposem d'un ventall ampli d'embalatge comercial en estandard, com són les bosses de paper i plàstic. Realitzem l'assessorament del packaging que més s'escau al seu negoci i confeccionem el disseny.\nLa nostra empresa comercialitza en diferents tipus de cartró, safates i plats, motllos per fornejar, caixes de pastís, càpsules per magdalenes i cupcakes en diferents materials, blondes i rodals de paper, càpsules d'alumini en varietat de formes i colors... etc.\nTambé disposem d'una amplia gama de productes de papers de regal, cintes, complements i etiquetes adhesives. Podem fer personalitzacions de tots aquests productes.


Com a client de Bankia, com m’afectarà la fusió? Tot el que has de saber\nExterior d'una oficina de CaixaBank CaixaBank\nDavant la fusió entre CaixaBank i Bankia, és normal que com a client de Bankia et demanis què passarà amb els productes que tens contractats actualment, si els teus números de compte canviaran i si, per això, hauràs de fer alguna gestió per no tenir cap problema en la teva operativa financera diària... Continua llegint per resoldre aquests dubtes i molts altres.\nAbans de res, és important recordar que, després de la fusió amb Bankia, CaixaBank consolida una clara posició de lideratge comercial i fortalesa financera. L’entitat té prop de 20 milions de clients i la xarxa d’oficines més extensa del sector. Per això els clients tenen, des d’avui, els serveis d’un banc líder en qualitat i innovació, la característica essencial del qual és un model de banca socialment responsable basat en valors sòlids: la confiança associada a la proximitat humana i territorial, la vocació d’oferir un servei de qualitat als clients i el fort compromís social.\nL'atenció personalitzada és un tret distintiu de l'entitat CaixaBank\nUn altre dels avantatges que té CaixaBank és que també disposa de la xarxa de caixers més àmplia d’Espanya, amb un total de 14.000 terminals. Com a antic client de Bankia i nou client de CaixaBank pots retirar diners en efectiu a dèbit de manera gratuïta en qualsevol caixer de l’entitat.\nQuè passarà amb els contractes que tens signats amb Bankia?\nDes d’un punt de vista jurídic, el client de Bankia es converteix en client de CaixaBank i tots els contractes que hagi signat amb Bankia seran heretats per CaixaBank. Tanmateix, com a client de Bankia pots estar tranquil perquè no hi haurà canvis immediats en les condicions contractuals dels serveis. Més endavant, qualsevol modificació de les condicions de comptes corrents, llibretes a la vista, targeta de crèdit, dèbit o prepagament que es pugui produir es comunicarà als clients amb antelació suficient i, si es dona aquesta circumstància, l’entitat informarà tant de les noves condicions com de les alternatives.\nLes targetes que tens contractades amb Bankia, les podràs continuar utilitzant sense problemes, perquè continuaran estant operatives i amb les mateixes condicions. En cas que hagis de renovar alguna targeta, CaixaBank et lliurarà la nova amb la imatge de l’entitat amb les mateixes condicions que abans, llevat que prèviament se t’hagi comunicat un canvi en les condicions.\nEls contractes que hagi signat el client amb Bankia seran heretats per CaixaBank CaixaBank\nLes condicions dels crèdits hipotecaris i dels préstecs personals que hagis signat amb Bankia continuaran vigents i no canviaran. Passarà el mateix amb les condicions dels dipòsits a termini, que mantindran les condicions pactades en el contracte fins al venciment. Les pòlisses d’assegurances es mantindran en vigor d’acord amb les condicions que s’hi van establir i tampoc no es veuran afectades per la integració.\nEn cas que tinguis aplicada una moratòria en un préstec hipotecari o personal de Bankia, has de saber que les condicions o l’extensió temporal de les moratòries per la covid-19 no es veuran afectades per la integració i continuaran amb el seu curs, tal com estava signat.\nSi ets receptor d’una pensió, a partir de la integració legal de mitjan març la data d’abonament de les pensions en contractes procedents de Bankia serà el dia 24 de cada mes, tal com s’està fent a CaixaBank. La data d’abonament de les prestacions d’atur (atur, ERTO, etc.) serà, durant el període de pandèmia, l’endemà de rebre el fitxer d’abonaments de l’administració pública (SEPE), al voltant del dia 5 de cada mes.\nCanviaran els números dels comptes?\nCom és habitual en els processos de fusió, els números de compte canviaran amb la integració i desapareixerà el codi IBAN corresponent a Bankia. Quan això passi, l’entitat n’informarà adequadament els clients. És important que sàpigues que aquest canvi no tindrà cap afectació perquè no hauràs de fer cap gestió sobre la resta dels productes vinculats al teu compte, com ara les targetes i les domiciliacions d’ingressos o de pagaments. Automàticament passaran d’estar referenciats d’un número a un altre sense causar cap molèstia. La Banca Digital de Bankia també continuarà operativa fins a la integració tecnològica dels sistemes informàtics prevista per al final de l’any 2021.


Compromís reclama una comissió d’investigació sobre el presumpte suborn a càrrecs de la Generalitat per part d’ESABE – Compromís\nPublicat el 14 de maig de 2013 en General\nEl grup parlamentari Compromís ha registrat hui en Les Corts una petició de comissió d’investigació relativa als pagaments de comissions a canvi de contractes públics produïts presumptament entre càrrecs de la Generalitat Valenciana i el grup empresarial ESABE.\nLa cadena SER ha fet públic hui el contingut d’alguns interrogatoris que s’han realitzat dins del procés judicial obert contra la cúpula directiva de l’empresa de seguretat ESABE per frau a la Seguretat Social, entre altres presumptes delictes. En estos interrogatoris treballadors i directius d’ESABE han reconegut que s’ha subornat a càrrecs de la Generalitat Valenciana per a aconseguir l’adjudicació de contractes de seguretat en edificis públics i han posat com a exemple el contracte de l’Hospital La Fe de València que fou adjudicat a esta empresa.\nSegons ha assenyalat la diputada de Compromís, Mireia Mollà, “ens trobem davant d’uns fets gravíssims que requereixen ser esclarits de manera immediata, es per això que reclamem la creació d’una comissió d’investigació. S’ha de determinar quins càrrecs de l’administració valenciana han sigut presumptament subornats i delimitar les responsabilitats polítiques per este nou cas de corrupció”.\nESABE ha sigut premiada sistemàticament pels diferents governs del PP amb contractes de vigilància de nombrosos edificis públics malgrat les gravíssimes irregularitats per les quals des de fa anys s’ha condemnat a esta empresa de seguretat. Es tracta d’una relació molt fosca i difícil de justificar entre els governs del PP i esta empresa que ha de ser investigada també des de l’àmbit polític.\nEn concret ESABE, abans de la detenció el passat mes de desembre dels seus directius per un frau a la Seguretat Social que rondaria els 30 milions d’euros, ha rebut innumerables denúncies i condemnes per vulneració de drets laborals, ja que era pràctica habitual l’impagament de nòmines als seus treballadors o la subcotització; també ha sigut condemnada per no estar al corrent en els pagaments a Hisenda i a la Seguretat Social pel que ha rebut nombroses sancions; així mateix els treballadors de ESABE han arribat a denunciar greus deficiències en el servei que presta aquesta empresa que comprometia la seguretat dels edificis que vigilaven.\nTots aquests fets eren coneguts pels governs del PP i malgrat tot açò la llista de dependències públiques valencianes en les quals ESABE ha tingut adjudicat el servei de vigilància és llarguíssima: la Conselleria d’Economia, la Conselleria de Benestar Social, tot el departament de Salut de València-La FE, l’Hospital General de Requena, l’Hospital de la Plana, el IVAM, la xarxa de museus de l’Ajuntament de València, el PROP o RTVV, entre altres.\nRecapitulant aquesta estreta relació entre ESABE i els dirigents del PP no és d’estranyar trobar a Rafael Blasco pel mig. L’any 2002, quan Blasco era conseller de Benestar Social, va contractar a aquesta empresa de seguretat sota una de les seues múltiples denominacions malgrat la inhabilitació que queia sobre ella per falsificació documental. Eixe mateix any un altre dirigent del PP, Serafín Castellano, llavors al capdavant de Sanitat va decidir incrementar un 70% els diners destinats per la seua conselleria a la seguretat en hospitals i centres de salut. D’aquest exageradíssim increment pressupostari les empreses del Holding ESABE van ser les més beneficiades.\nMollà - comissió investigació ESABE


El dia del "Dragon Khan" - Imagina Ràdio\nEl dia del “Dragon Khan”\nAhir dimarts 11 de febrer, la borsa espanyola semblava més un parc d’atraccions amb un parell de muntanyes russes com a grans atraccions de fira. És cert, és què no era un dia per a moltes alegries ni grans diversions, però la borsa té això, com menys t’ho esperes, es compra un bitllet per al Dragon Khan i entra en una bogeria i a veure qui té més adrenalina per aguantar.\nJa ben d’hora, i acabat d’obrir el mercat financer, l’empresa productora i envasadora d’olis, Deoleo, es pujava a la muntanya russa i no parava de pujar fins a arribar aproximadament a una revalorització diària del 50 per cent, a partir d’aquell punt començava a corregir. Curiosament o no, al moment que Deoleo agafava el pendent de baixada, un altre xixarro de la borsa espanyola també s’apuntava a apujar-se a qualsevol Dragon Khan. Aquest valor era la immobiliària Nyesa. Així mentre una pujava l’altra baixava, i viceversa.\nÉs cert que més d’un especulador amb molta sang freda, i amb moltes pastilles per als mareigs, ahir es va fer d’or comprant i venent accions de Deoleo i de Nyesa. Fluctuacions del 50 per cent no es veu cada dia i en dues empreses encara menys, per molt xixarro que siguin. A propòsit d’això, tot té pinta que la borsa espanyola té uns dies per viatjar i gaudir de les atraccions de PortAventura.\nbatiste forcadell borsa espanyola Deoleo Dragon Khan Nyesa\nEl día del "Dragon Khan"\nEl Govern invertirà 161.000 euros al port de l'Ampolla pels danys ocasionats pel temporal


tercera.cat: de juny 2013\nTenint en compte que al Vèneto hi ha hagut molta feina i poc wifi, en aquesta entrada he inclòs els vídeos que he editat i enviat als meus companys de La Xarxa, a Barcelona, i que s'emeten a l'Esports en xarxa i teniu també penjats, dia a dia, al web laxarxa.com.\nEls vídeos que he gravat al Vèneto han estat enviats des d'Itàlia en forma de preeditat (5-10 minuts d'imatges o entrevistes) i els companys del Departament d'Esports de La Xarxa són els que han escrit i editat les notícies finals. Podeu llegir els autors a cadascuna de les entrades que apareixen al web d'Esports de La Xarxa.\nÚltims vídeos emesos\nJoan Bayona (Palamós) i Xavi Puerto (Cornellà), experiència i projecció\nemès el 30 de juny\nFranco Sanchirico (Cornellà), accent argentí a la selecció\nBalanç fet per Anna Freixa del cicle de la catalana a la Copa Regions 2013\nCatalunya 0-0 Vèneto (4-5 als penals)\nAbano Terme, 29 de juny\nCatalunya 1-0 Olimp (Antonio Domínguez)\nBagnoli di Sopra, 27 de juny\nCatalunya 2-2 Yugoiztochen (Pep Caballé i Óscar Muñoz / Bangeev i Dimitrov -p-)\nEste, 24 de juny\nCatalunya 2-0 Isloch (Óscar Muñoz i Franco Sanchirico)\nPiove di Sacco, 22 de juny\nEnric Gallego i Pep Caballé, talent del Cornellà amb la catalana\nemès el 29 de juny\nJavier Heredia (Santboià) i Antonio Domínguez, 'Domi' (Vilafranca), recompensa a un any difícil\nemès el 28 de juny\nAlex Cano i Xavi León (Europa), tancament escapulat a la catalana\nemès el 27 de juny\nDiego Fernández i Óscar Muñoz (Europa, Muñoz jugarà el curs vinent al Cornellà)\nemès el 26 de juny\nPol Compte i Guillem Cornellà (Figueres)\nemès el 24 de juny\nGerard Puigoriol, 'Putxi' (Manlleu)\nJosé Luis Muntané 'Munta' (Rapitenca) i Carlos Miguel Espinar (Santfeliuenc)\nemès el 23 de juny\nRamon Rovira (Europa) i Boris Garrós (Cornellà, fitxat fa una setmana pel Sant Andreu)\nemès el 22 de juny\nAlbert Vivó (Gavà) i Joel Marín (Cornellà), el primer dia de l'estada al Vèneto\nemès el 21 de juny\nToni Almendros, abans del debut. Declaracions a la roda de premsa prèvia\nToni Almendros parla a la prèvia de la final\nVisita a Venècia i prèvia del duel contra Olimp-Moscou. Parlen Pep Caballé i Toni Almendros.\nLa catalana va a totes. Balanç dels dos primers partits, amb declaracions de Toni Almendros, Pep Caballé i Joel Marín\nemès el 25 de juny\nEls familiars, el jugador número 12\nEl primer entrenament a Breseo di Teolo\nAmb la cobertura de la Copa de les Regions UEFA sobre el terreny, al Vèneto, no vaig poder seguir de prop la millor tarda de la història de la UE Olot.\nL'equip garrotxí escombrava l'Arandina (5-1) i es convertia en nou equip de Segona Divisió B. El campió del grup català de Tercera, doncs, assoleix l'ascens i disputarà, per primer cop, la categoria de bronze del futbol espanyol.\nSí que va seguir de prop el partit i les celebracions l'Oriol Boix, que n'ha fet aquesta crònica a GolCat.\nA més, podeu veure el VÍDEO-Resum del partit fet per La Xarxa:\nA més del resum, també hi ha un vídeo de celebracions:\nAquest és el partit que ha tancat la temporada a Tercera.\nPLAY-OFF, TERCERA RONDA. TORNADA\nOlot 5-1 Arandina (Carlos Martínez -3-, Raúl Rodríguez i Matthew Edile / Gustavo)\n[L'Olot puja a Segona B, global de 7-4]\nPublicat per Roger Sánchez a les 16:30 0 comentaris\nCom ja vam fer a la conclusió del curs passat, obrim la sèrie Fem balanç. 20 articulistes que segueixen l'actualitat dels 20 equips de Tercera analitzen l'any viscut a la categoria.\nCatorzè capítol de la sèrie per a la UE Cornellà. 2n classificat, partia com a gran favorit al títol, amb l'Olot, i els dos equips van complir amb les expectatives, amb l'Europa de tercer convidat. Líder el primer tram de curs, i animador de les opcions al tram final, només el goal average amb els olotins impedia que els de Jordi Roger assolissin la primera plaça. Durant el curs ha deixat clara la filosofia d'encaixar els cops per aixecar-se'n encara més enfortit.\nRepassa l'any del Cornellà el Jorge Vázquez. Seguidor constant del futbol català, el podeu veure amb facilitat a diversos camps, des de l'Hospitalet fins al Martinenc, del Nou Sardenya a, lògicament, el Nou Municipal de Cornellà. Allà ha seguit un any de sentiments gairebé contradictoris. Agitament extraesportiu, èxits esportius, i un cop, l'eliminació davant el Depor B, encaixat quan millors sensacions semblava tenir l'equip.\nFEM BALANÇ - CAPÍTOL 14\nUn any excel·lent\narticle de Jorge Vázquez / @JorgeVazLaf\nCom tot curs que es presti, per saber si s'ha superat el llistó de l'anterior cal esperar al final per posar nota i aquest és el moment. La nota final de la UE Cornellà aquest any és d'excel·lent. Caure a la primera ronda del play-off davant el Fabril va suposar un trist final per a una temporada en la qual es va aconseguir la màxima puntuació del club des a Tercera Divisió.\nDues temporades acumula Jordi Roger al capdavant de l'equip. En la seva primera campanya es va quedar a les portes del play-off (l'equip va ser 5è) i en aquesta a les portes del campionat. No solament havia de conscienciar els seus jugadors de cara a cada partit, sinó també intentar aïllar-los dels problemes institucionals que es van viure a principi de temporada. El primer terç del curs futbolístic va ser perfecte, 30 punts de 39 (i lideratge les primeres 13 jornades). Un bon inici per lluitar pel campionat i l'ascens posterior. Però en el plànol institucional la cosa era diferent, es vivien moments convulsos, per primera vegada en molt temps s'anaven a produir unes eleccions i no es van desenvolupar de la millor forma possible: baralles internes, denúncies creuades, fets que van enrarir l'ambient que, d'una o una altra manera, van afectar l'equip i els seus resultats. Quan van passar les eleccions i José Gálvez va donar el relleu a Álex Talavera es va tornar a poc a poc a la tranquil·litat, però en l'aspecte futbolístic l'equip no s'acabava de recuperar.\nAixò va arribar a l'últim terç. Un bon final de lliga va permetre a l'equip lluitar fins a l'últim minut pel campionat i preparar-se de cara als play-off. Però la deessa de la fortuna no va estar del costat del Cornellà. A l'acabar segon en la lliga, li tocava a la primera ronda un quart classificat. A simple vista, tot de cara per passar de ronda, però el bombo va voler que toqués el Fabril, un filial, equip sempre perillós que va posar punt final a la temporada de l'equip verd.\nEnric Gallego, màxim golejador del Cornellà // UE Cornellà\nPer aconseguir l'objectiu es va mantenir el bloc de la plantilla de la temporada anterior, reforçant algunes posicions. El bon any que s'estava realitzant va servir perquè Enric Gallego provés fortuna al Sheffield Wednesday anglès, i perquè es comentés que Boris Garrós podria anar al Sant Andreu de Segona B. Al final, però, res va fructificar i es va poder acabar la temporada de bona manera.\nDe cara a la temporada que ve, amb el mateix objectiu que aquest any, caldrà veure si es manté el bloc o cal reforçar l'equip, la qual cosa posaria a prova la fita de mantenir de nou l'efectivitat mostrada aquest any. Serà difícil.\nEn resum, un bon any, del que s'haurà après bastant i del què segur que servirà per corregir errors de cara al futur.\nTretzè capítol de la sèrie per a la UE Vic. 19è classificat, i descens per al conjunt osonenc, després de dues campanyes a Tercera. Després d'un curs fluix, irregular, els vigatans arribaven a la jornada final amb opcions remotes de salvació. Però les caramboles no es van donar, i els de Dani Juvany queien a Primera Catalana.\nRepassa l'any del Vic en Jordi de Planell. Fa un any escrivia com a informador del Vic. En 12 mesos, aquest jove futur periodista és ja cap de premsa de la UE Vic, i ha seguit (lògicament) l'actualitat de l'equip durant un curs que acaba amb el cop del descens però amb la il·lusió de retornar a Tercera en 12 mesos.\nFEM BALANÇ - CAPÍTOL 13\nUn any que s'ha de superar\narticle de Jordi de Planell / @jordideplanell\nAquest any el somni s'ha acabat. Ho ha fet amb un despertar brusc, convuls, sense una veu dolça que ajudés a superar el trànsit. El Vic, després de dos anys de mantenir-se amb suor a Tercera, no ha aguantat més i, després d'un darrer tram de temporada agònic, amb victòries paupèrrimes que van mantenir el cor blanc-i-vermell bategant fins a l'última jornada, els vigatans van acabar tornant a Primera Catalana. El somni ha estat massa breu i el projecte, engegat ara fa quatre anys amb la fusió amb l'Aiguafreda, es desmembra abans de poder consolidar-se. Per al Vic era vital conservar la categoria, perquè sostenia la institució i garantia –almenys a priori- que algunes de les peces clau de la plantilla es mantinguessin. Però un mes després del dolorós 5-1 a Vilassar de Mar que va servir als vigatans d'amarg comiat de la competició, sembla evident que l'equip es va desestructurant a poc a poc i que la junta directiva, que també canviarà, haurà de fer front a una situació esportiva i econòmica més precària que mai. Per això el descens és molt més dramàtic, perquè –i ho escric des del pessimisme que els que estimem aquest club sentim-, al cop que suposa el descens s'hi suma la certesa cada vegada més evident que costarà molts anys tornar a recuperar una plaça a Tercera, aquella categoria en què la ciutat creu que el seu equip ha de ser.\nI sorprèn ara redactar aquestes línies si es té en compte que el Vic va trepitjar per primer cop la zona de descens a la vintena jornada, després de deu partits sense conèixer la victòria que, sumats a una nova derrota al camp del Júpiter, van costar la destitució al llavors tècnic Pere Vila. La davallada dels últims partits de la primera volta contrasta amb l'inici esperançador de la segona, que feia pensar que els vigatans podrien garantir-se la permanència amb menys patiments que l'any passat, el del retorn a la categoria.\nPerò després de perdre a la Verneda, amb l'equip enfonsat en la graella i anímicament, el revulsiu de Dani Juvany, un entrenador de la casa entregat fins a l'últim minut, no va ser suficient per capejar un temporal que va tombar la fràgil nau osonenca. Dels 51 punts que Juvany va disputar com a míster blanc-i-vermell, els vigatans en van sumar 20. L'esforç, la tenacitat i l'orgull que un entrenador jove i de la casa va imprimir als seus homes no van ser suficients per salvar la categoria.\nNo cal buscar culpables, però, malgrat estar vius fins al darrer partit; segurament el Vic va firmar la seva sentència definitiva entre les jornades 24 i 31, quan de 24 punts només en va sumar un.\nLes baixes, la manca de suport institucional i el poca ajuda del públic de la capital d'Osona (amb l'excepció meritòria i gratificant dels dos centenars fixos d'espectadors al Municipal) van ser més obstacles i, al final, res ha evitat l'inevitable. El somni s'ha acabat dos anys després i ara, més que pensar a tornar a somiar, als vigatans ens cal desitjar que no arribi un malson.\nDesprés d'una setmana recollint tuits amb l'etiqueta #GràciesDelmàs, un sorteig aleatori ha designat Carles Garcia (@GranCarles) com el guanyador de la samarreta dedicada del capità Àlex Delmàs.\nEl juliol trobarem dia i hora per a que Delmàs dediqui la samarreta.\nEl tuit "guanyador" és aquest.\nPublicat per Roger Sánchez a les 09:01 0 comentaris\nPoc més de 12 hores per agafar l'avió rumb a Venècia, primer, i a la rodalia de Pàdua, després, per preparar una fase final de la Copa de les Regions UEFA que s'inicia aquest dissabte. Aquest dimecres s'ha conegut la llista definitiva de 20 jugadors que viatjaran a Itàlia.\nA la llista hi ha 14 dels herois de Kíev que van guanyar la fase intermèdia el mes d'octubre. S'hi sumen 6 jugadors, repartits en totes les línies.\nCarlos Miguel Espinar, porter del Santfeliuenc, ascendit diumenge passat a Tercera, compartirà feina a la porteria amb Bayona (Palamós), que ja va ser a Ucraïna.\nLa novetat és el central (que també pot actuar de lateral) Franco Sanchirico, del Cornellà. Es mantenen, de Kíev, Domínguez (Vilafranca), Vivó (del Gavà, i que exercirà de capità), Cano i León (Europa) i Joel Marín (Cornellà).\nJosé Luis Muntané, 'Munta', de la Rapitenca, és la gran novetat a la zona de mitjos. Hi seran també Putxi (Manlleu), Pep Caballé (Cornellà), Javi Heredia (Santboià), Guillem Cornellà (Figueres) i Ramon Rovira (Europa)\nLa línia que inclou més canvis. Les baixes de Carlos Martínez (Olot), en ple play-off, i Pedro del Campo, i el fet que la llista sigui de 20 jugadors, i no de 18, aporten tres novetats. Entren els davanters de l'Europa, Óscar Muñoz i Diego Fernández, i el del Cornellà, Xavi Puerto. Dos companys seus segueixen a la llista d'Almendros, Enric Gallego i Boris Garrós, i també repeteix de Kíev el davanter del Figueres, Pol Compte.\nHi ha cinc jugadors que han estat presents a totes les llistes per a fases oficials de la selecció catalana amateur des de fa un any i mig. Van viatjar a la Vila-joiosa, a la primera fase espanyola, a Astúries, ala cita decisiva estatal, a kíev, a la fase intermèdia; i al Vèneto, a la cita final.\nAquí teniu un quadre de l'evolució de les tres grans convocatòries. Els ascensos de jugadors a Segona B han modificat la majoria de noms, però Alex Cano, Ramon Rovira, Gerard Puigoriol, 'Putxi', Javi Heredia i Enric Gallego han estat sempre presents:\nPublicat per Roger Sánchez a les 00:03 0 comentaris\nDotzè capítol de la sèrie per al CF Gavà. 10è classificat, any excepcional per a l'únic equip de Tercera que no va fer cap fitxatge extern (només va promocionar jugadors del juvenil). Els joves van donar el pas endavant que se'ls esperava, sense acusar pràcticament la pressió d'una categoria en què han estat forts i sòlids, especialment a casa i davant els equips forts del grup català. Els problemes econòmics han estat, potser, la nota negativa del curs.\nRepassa l'any del Gavà en Havok. Parlar d'informadors del Gavà, al #futbolcat 2.0, és parlar del blog de Havok, igual que parlar del Vilafranca és seguir les informacions de Lluís Montaner. Un informador anònim, que fa anys que compleix amb una tasca excel·lent, quantitativament i qualitativament, de difusió de l'actualitat del conjunt gavanenc.\nFEM BALANÇ - CAPÍTOL 12\narticle de Havok / @havokcfgava\nMateix camí, mateixos giravolts, i el Gavà que ha tornat a prémer l'accelerador en el probablement únic camí possible. Els pilars del vestidor que quedaven (Juan Carlos, Boira, Vivó i Cervantes) es van revestir d'encara més joves del planter, i set dels juvenils protagonistes de l'històric ascens a Divisió d'Honor passaven a l'estiu a ser part important de l'equip d'Albert Poch (serien vuit al gener amb la reincorporació d'Aleix). D'aquesta manera el Gavà esdevenia segurament l'únic equip de tot el futbol català que no feia cap fitxatge de fora del club.\nTot i la inexperiència i el forçat protagonisme dels més joves, les sensacions van ser prou bones des de la pretemporada, i el Gavà va aconseguir transitar sempre per la zona mitjana de la classificació, deixant la sensació de què si hagués estat capaç d'aprofitar les situacions generades en atac hauria estat més a dalt des del principi.\nA l'octubre es va conèixer l'acord entre el Gavà i el Sunderland, pel qual l'equip anglès tindria preferència sobre joves del planter gavanenc. Oriol Valero i Dani Hernández, integrants del Cadet A que ha aconseguit l'ascens a Divisió d'Honor van ser els primers escollits per passar una setmana entrenant a les instal·lacions dels Black Cats.\nAl mateix mes una noticia menys amable. El cos tècnic se sentia sol i reclamava els mesos pendents, assenyalant com a insuficients els esforços que es feien des de la presidència per solucionar una situació que durava ja massa temps. Finalment, es va aconseguir apaivagar els ànims, almenys públicament, i s'han anat pagant algunes de les nòmines pendents.\nFoto: UE Vic\nL'equip va signar una segona volta autènticament espectacular (amb números pràcticament de promoció d'ascens), donant sempre la sensació que tot i competir amb majoria de joves del planter es podia superar a qualsevol equip de la categoria. De fet, des del desembre a la Bóbila van caure contundentment Cornellà i Olot, i es va superar a domicili al Manlleu, tots tres equips que van acabar essent de play-off. Només es va haver de lamentar la greu lesió de Quiles, que romandrà força mesos fora dels terrenys de joc.\nUn cop assolida la salvació de forma matemàtica es va viure un final una mica més fluix quant a resultats, en el qual es va aprofitar per donar més minuts a joves del juvenil, alguns d'ells com Marc, Borreda o Ferri, encara de segon any. També va haver-hi temps per acomiadar a l'últim símbol de l'època daurada, Juan Carlos, després de 9 temporades al primer equip.\nI l’any que ve, què? Doncs de moment és una incògnita. A l'espera del resultat de les reunions que s'estan duent a terme aquests dies a la recerca de millorar la situació econòmica, només s'han conegut dues baixes –sensibles-, la d'Alegre i la de Cervantes. Tocarà esperar.\nPublicat per Roger Sánchez a les 20:45 0 comentaris\nOnzè capítol de la sèrie per al CF Pobla Mafumet. 7è classificat, l'any de la Pobla és inevitablement, però injustament, crec, jutjat segons els dos últims cursos. Dues presències consecutives al play-off que han marcat un curs amb canvi d'entrenador (òptima estrena d'Iván Moreno) i renovació a fons a la plantilla. Els grana han donat guerra però van quedar descartats abans del tram final de la lluita per la quarta plaça.\nRepassa l'any de la Pobla Mafumet l'Helder Moya, cap de premsa del club i, en conseqüència, un dels principals difusors de l'actualitat del filial grana.\nFEM BALANÇ - CAPÍTOL 11\nUn curs de descobriments\narticle d'Helder Moya\nDesprés de dues temporades excel·lents, en què el CF Pobla de Mafumet va viure les mels de disputar dos play-off d'ascens a Segona B, enguany el filial del Nàstic no ha pogut repetir la fita. Si els dos exercicis anteriors van ser autènticament de matrícula d'honor, aquesta campanya ha estat de notable alt.\nUna plantilla profundament renovada, ja que fins a set futbolistes van donar el salt al primer equip del Nàstic, un entrenador nou i la mitjana d'edat més baixa dels sis anys que els pobletans sumen a Tercera eren factors molt a tenir en consideració.\nLa Pobla ha tornat a assolir la primera de les seves fites cada vegada que comença un campionat: la permanència. Un cop aquesta es va aconseguir ningú els negava als joves futbolistes del club intentar repetir l'èxit dels cursos passats. No ha pogut ser, però el CF Pobla de Mafumet ha presentat batalla fins pràcticament les últimes jornades de lliga, quan les matemàtiques resultaven impossibles i l'equip es va desinflar. Iván Moreno començava la seva etapa a la banqueta sabent que no podria disposar de Víctor Bertomeu i José Ángel Bueno fins al febrer, ja que els dos estaven en procés de recuperació de lesions de consideració. A tot això, i en la part vital de la temporada es trenca una de les dos torres de l'eix defensiu, el central Albert Mozo, qui juntament amb Toni Cunill, ha format una parella molt sòlida a la rereguarda. El tècnic del filial grana no va acabar de trobar-li una bona parella de ball a Cunill a l'eix, i això l'equip ho va notar en excés i va presentar alguna debilitat que els rivals van saber aprofitar.\nToni Cunill, recentment fitxat pel Llagostera / Foto: Àngel Garreta / REMImages.com\nTot i aquests contratemps, la Pobla ha estat un dels equips que sempre ha anat de cara amb l'equip contrari. Des del primer minut, l'aposta del filial del Nàstic ha estat la d'intentar portar la iniciativa del joc, buscant bones combinacions i associacions durant els 90 minuts de joc. Un segell que perdura, que va implantar Santi Coch, que va transformar Kiko Ramírez i a qui Iván Moreno també ha sabut afegir els seus ingredients. Sorprenent ha estat el treball d'Alberto Varo a la porteria qui, acabat de pujar del juvenil de Divisió d’Honor del Nàstic i rotant-se la titularitat amb Castarnado, ha salvat punts en més d'un terreny de joc. Gran fortalesa la de Mozo, Cunill, Juli Serrano i Fran Carbia.\nAquest últim, com sempre, barallant-se amb tots els defenses del grup V de Tercera divisió, i amb la pólvora encesa com ho demostren els 12 gols que ha fet enguany entre lliga i Copa Federació.\nPer acabar, dues mencions especials. La primera per a Yago Aguilar, qui fins el passat mes de febrer exercia com a director del futbol base del Nàstic. El seu equip de treball i ell han estat un dels pilars de que la feina tan ben feta al planter grana, reculli fruits a la Pobla i al primer equip tarragoní. I per últim, a Joan Arasa, qui durant un any i poc ha estat el delegat dels pobletans, i a qui la seva personalitat, tarannà i tasca han deixat empremta. Gràcies!\nAquest dijous, amb quatre companys periodistes més, volaré amb la selecció catalana UEFA cap a Venècia per cobrir, per a La Xarxa (ràdio i televisió) la fase final de la Copa de les Regions UEFA, que es disputarà al Vèneto, a la rodalia de Pàdua, entre aquest dissabte i el següent (del 22 al 29 de juny).\nDels 'herois de Kíev' a buscar la glòria al Vèneto // FCF\nSerà una setmana apassionant en l'aspecte informatiu. Viatjo amb càmera, trípode, portàtil i telèfon per poder enviar imatges dels partits, entrenaments i entrevistes als protagonistes; i per poder explicar als butlletins de La Xarxa i als programes informatius d'esports les evolucions dels homes de Toni Almendros al Vèneto.\nA la televisió podreu seguir els resums dels partits, així com material que anirà més enllà de la competició, al programa 'Esports en xarxa', que s'emet en diverses televisions locals a les 19'30 hores, els set dies de la setmana.\n'Notícies en xarxa', 'Esports en xarxa' i 'L'observatori en joc' seran, els dies feiners, els principals programes de ràdio de La Xarxa en els quals informaré de la cita; també participaré a l''En joc', els caps de setmana, així com en diversos butlletins d'informació.\nA més, al portal web de La Xarxa, laxarxa.com, s'inclouran bona part dels vídeos que gravi i editi a Itàlia.\nDies intensos, repte apassionant.\nCom a prèvia, la notícia que he fet per a l'Esports en xarxa de La Xarxa, sobre el format i la història del torneig, que va néixer (amb el nom actual) el 1999:\nI, pel mateix preu, un mapa fet a Google amb diverses localitzacions: l'allotjament de Catalunya i les quatre seus on se celebrarà la competició.\nMostra Copa Regions UEFA en un mapa més gran\nEls propers dies, més informació sobre la cita i sobre les actualitzacions al blog durant aquests dies. Ja avanço que he programat articles de la sèrie 'Fem balanç' per als dies en què no jugui Catalunya.\nDesè capítol de la sèrie per a la UE Castelldefels. 13è classificat, el final de curs dels mariners contrasta, i molt, amb la situació en què es trobaven les últimes setmanes de 2012. L'equip protagonitzava, amb Eloy Martínez a la banqueta, un tram decisiu replet de resutats positius que van impulsar els grocs, en una aposta esportiva basada clarament en la joventut, cap a una permanència molt més tranquil·la del que es podia preveure.\nRepassa l'any del Castelldefels en Carlos de Frutos, cap de premsa del club i informador de l'actualitat esportiva de la localitat per a Ràdio Castelldefels i La Xarxa. Fa uns mesos em vaig imposar com a norma no demanar articles sobre clubs concrets als seus caps de premsa. Però amb el temps, i coneixent la feina de De Frutos (o de l'Àngel Garreta a l'Europa, l'Eduard Llinàs a l'Olot, entre altres noms) he cregut oportú capgirar la "norma".\nFEM BALANÇ - CAPÍTOL 10\nDe la 'tempesta' a la permanència\narticle de Carlos de Frutos / @carlosdefrutos\nLa desena campanya de la UE Castelldefels al grup 5 de la Tercera Divisió ha estat sens dubte una de les més mogudes i atípiques des que el quadre groc forma part del futbol estatal. Poc ens imaginàvem pels volts del mes de setembre, després de la victòria contra el Gavà als Canyars (jornada 2), tota la successió d'esdeveniments que posteriorment esdevindrien. L'equip ocupava aleshores el coliderat mercè als seus dos triomfs inicials (el primer, 0-3, jornada inaugural, a Nou Barris contra el Muntanyesa).\nFoto: David Grau / CEEuropa.cat\nLes irregulars sensacions que havia deixat la pretemporada –actuacions prou interessants s'havien combinat amb d'altres de decebedores- semblaven esvair-se en aquells primers 180 minuts. L'alegria, però, va durar poc. El 6-1 en el debut mariner al nou coliseu de la UE Cornellà va marcar un punt d'inflexió negatiu, ja que va ser la primera de les 12 jornades sense victòries que els dels Canyars van acumular. Després de la desena, 18 de novembre, Antonio Escudero va ser cessat, posant punt i final a quatre temporades i escaig al càrrec. Un final ‘traumàtic’, quelcom lògic en el cas d'un home que ha estat vinculat al club en facetes tècniques i directives des del 1997, i que abans n'havia estat jugador, als 70 i 80.\nEn aquella desafortunada sèrie els mariners s'havien mostrat competitius però amb poc ‘punch’ atacant –ja aleshores el Castelldefels evidenciava problemes seriosos per marcar-, penalitzant-los, i de quina manera, cada errada defensiva en forma de dianes encaixades i 'estancament' a la taula (5 empats, 5 derrotes). Més de dos mesos sense triomfs van propiciar el relleu a la banqueta.\nEl virtuós Gilberto Braz // Alex Gallardo - GallardoPhoto.com\nL'adéu del tècnic local va encetar una etapa ‘convulsa’, sobretot pels canvis constants que va viure l'equip durant els mesos de desembre i gener, amb entrades i sortides de futbolistes a dojo. Set fitxatges i nou baixes en va ser el bagatge. Eloy Martínez, el substitut d’Escudero, va debutar a Tercera contra la Pobla Mafumet havent de ‘manegar’ una situació per la qual calia mà esquerra, paciència i fe en les pròpies possibilitats, sobretot perquè titulars indiscutibles en les 13 primeres jornades com Óscar Muñoz, el golejador de l'equip, Montilla i posteriorment Mario van canviar d'aires.\nAl Castelldefels d'Eloy Martínez li va costar arrencar, només dues victòries en els vuit primers encontres, tot i que val a dir que els dubtes van venir més pels resultats que no pas pel joc desplegat. Un cop els moviments van cessar i la plantilla va quedar definida, Martínez i el bloc resultant van travar una esquadra seriosa i compacta, capaç de competir contra gairebé qualsevol rival a alt nivell.\nLa segona volta no va començar bé –tres derrotes als tres primers partits-, però el punt assolit a Figueres va rellançar un vestidor que necessitava confiança i d'ençà, 10 de febrer, fins a la penúltima jornada, 12 de maig, el Castelldefels només va perdre en dues ocasions. Aquest notable tram final de temporada, especialment a domicili, on els grocs van sumar cinc victòries en set partits (Santboià, Vic, Pobla Mafumet, Rapitenca i Rubí), va assegurar la permanència. La solvència evidenciada fora de casa contrastava amb les dificultats viscudes als Canyars.\nEl fitxatge de l'excel·lent Marc Ramírez sota pals, la sobrietat general de la línia defensiva, la qualitat de Cano al mig del camp i dues interessants incorporacions com el jove Guillem Roquet ‘Roky’ (19 anys) i el vell ‘roquer’ Nakor Bueno en punta, van ajudar al creixement, permetent el Castelldefels fer-se fort i rendibilitzar cada gol com si fos un quirat d'or. 31 gols han valgut 45 punts, xifra fantàstica tenint en compte el discret bagatge realitzador acreditat (equip menys golejador del grup).\nJorge Sánchez (esq), el més veterà de Tercera, i el jove Roldán (dreta) // Àlex Gallardo - GallardoPhoto.com\nLa UEC va tancar la lliga amb una plantilla prou jove, ben complementada per la veterania d'homes com Jorge Sánchez, Marc Ramírez, Nakor, Gilberto o Aleix Camps. Barreja idònia. Eloy Martínez i el seu grup de treball van ratificar una permanència que en diversos moments del curs es va posar seriosament en dubte, i ho van fer amb nota (13a posició final, 45 punts i dues jornades abans d'acabar).\nLa desena campanya del club a Tercera, la de l'inici del 65è aniversari, malgrat les vicissituds, que no han estat poques, ha tingut final feliç.\nUn inici fulgurant de l'Olot ha tapat qualsevol indici de dubtes globals davant l'antepenúltim pas per assolir el somni d'ascendir a Segona B. El Mairena ha tingut la primera opció, i amb avantatge al marcador ha disposat d'alguna oportunitat per posar la por al cos dels olotins, però la resposta del campió català no ha admès retrets. Abans del descans, 3-0 i eliminatòria tancada. El proper dilluns a la tarda els de la Garrotxa coneixeran l'últim rival, el de la tercera eliminatòria, que els separarà d'arribar a la categoria de bronze.\nVÍDEO-Resum a càrrec d'Albert Solà, de La Xarxa:\nLa setmana passada era al moment oportú al lloc oportú, i avui Carlos Martínez ha reincidit. El matador olotí obria la llauna per als homes avui entrenats per Àlex Terma (amb el suport d'Edu Vílchez, futur entrenador). La diana de Carlos, 28a del curs, ha alleugerit part dels nervis dels olotins, que han vist com el Mairena no ha perdut la cara a una eliminatòria que tenia a un gol d'igualar. Abans que es pogués materialitzar res, però, Raúl Rodrígez, avui interior esquerre per la baixa d'Enric Vallès, ha marcat el segon gol local. Un 2-0 que ha donat molta tranquil·litat als catalans. El moment al tram final de temporada de Rodríguez, clau en cites vitals del curs, com el partit davant el Cornellà o el duel a la Devesa de l'última jornada, ha estat clau per als olotins.\nL'altre interior, Marc Francolí, un dels homes més destacats a l'anterior eliminatòria, contra l'Elx Il·licità, ha fet el tercer abans del descans. Les bones sensacions dels olotins al tram final, des de les accions decisives del porter Óscar fins a l'aportació d'Hostench i Uri al tercer gol local, han obert una segona part de molta confiança local.\nAixí ha arribat el quart gol de l'Olot. Uri Santos, meritori en les altres dianes locals, signava la diana que certificava un pas més. No decisiu, però sí més proper a l'èxit final. Gabri, autor del gol del Mairena a l'anada, ha signat el 4-1 definitiu als últims compassos de duel.\nCinc partits després, l'Olot recuperava el regust de la victòria (no guanyaven des del 5 de maig, a la Pobla Mafumet, 0-2) al moment clau. 180 minuts i dos partits d'altíssima concentració, contra un rival desconegut fins dlluns, separen la Unió Esportiva Olot de l'ascens a Segona Divisió B. Davant el soroll, els jugadors han demostrat avui que volen i poden.\n[Partit seguit a través de la transmissió de Toni Castro i Oriol Boix a La Xarxa]\n2a RONDA, TORNADA\nOlot 4-1 Mairena (Carlos Martínez, Raúl Rodríguez, Marc Francolí i Uri Santos / Gabri)\n[L'Olot, classificat per a 3a ronda, global de 5-2]\nPublicat per Roger Sánchez a les 22:24 0 comentaris\nEn plena setmana d'agitació pel sobtat comiat de Julio Bañuelos i l'anunci del nou tècnic per al curs vinent, la UE Olot buscarà aquest dissabte (19 hores) el pas a l'última ronda del play-off d'ascens a Segona Divisió B contra el Mairena.\nL'empat a Andalusia (1-1) dóna un lleuger avantatge als olotins per superar la ronda. L'avantatge de classificar-se si guanyen el partit o si empaten sense gols. El gol de Carlos, doncs, pot ser vital, però no evita que la voluntat dels garrotxins sigui sortir a totes davant el CD Mairena.\nEl comiat de Julio Bañuelos, l'anunci d'Eduardo Vílchez com a tècnic per al proper curs i l'interinatge d'Àlex Terma en una nova (i breu) etapa és soroll per a un equip que, segons explica el capità Abel Solé a GolCat (podeu llegir aquí la prèvia).\n90 minuts per ser a 180 del gran somni. Aïllar-se del soroll, un cop més, per seguir endavant, per mantenir viva l'esperança, per seguir demostrant de quina pasta està fet el campió català de Tercera.\n19h Olot-Mairena (1-1)\nPublicat per Roger Sánchez a les 20:53 0 comentaris\n[Recordeu que podeu optar a guanyar una samarreta dedicada del gran capità escapulat, Àlex Delmàs. Informació aquí]\nNovè capítol de la sèrie per al CE Europa. 3r classificat final, s'ha parlat molt del ressorgiment d'un dels equips amb més pes, històric i social, de la categoria. El club gracienc ha renascut després d'un any en què va fregar l'infern, i d'un estiu en què s'apostava per la continuïtat dels pilars bàsics del projecte. Els jugadors, amb Pedro Dólera i el seu equip tècnic al capdavant, han cregut en una fita, i setmana rere setmana convertien una possibilitat, la de lluitar pel play-off, en una realitat constatada i augmentada, que deixava els escapulats a les portes de ser, fins i tot, campions. El projecte tindrà continuïtat (cos tècnic i 14 jugadors seguiran) i per tant l'equip partirà com un dels grans candidats el mes d'agost.\nRepassa l'any de l'Europa en Carles Garcia, que ha cobert els últims cursos dels escapulats a través de lajornada.cat, i fins i tot va exercir de cap de premsa de l'equip gracienc en una substitució de tres setmanes. Home polifacètic, Garcia és un dels habituals de la graderia del Nou Sardenya. Seguir un partit al seu costat (i d'en Genís de Moner, per exemple) garanteix una bona dosi de background escapulat i d'una ironia molt peculiar.\nFEM BALANÇ - CAPÍTOL 9\nUna temporada per recordar\narticle de Carles Garcia / @GranCarles\nSi ara fa un any dèiem que la campanya de l'Europa a Tercera Divisió era per oblidar però mantenir en la memòria per no repetir els errors, enguany podem dir que l'objectiu s'ha complert.\nAquesta temporada el club escapulat no només ha esmenat els errors, mantenint el gruix de la plantilla, sinó que, a més a més, ha aconseguit el que semblava impossible: fer play-off.\nDes de la seva arribada a la banqueta gracienca Pedro Dólera ha estat sempre sinònim de garantia i confiança. Els dos primers anys va aconseguir plantar l'equip a la posició més alta de les darreres lligues i, tot i el sotrac d'ara fa un any, els capitans de la plantilla van fer pinya per mantenir el tècnic al capdavant de la nau. Una decisió que costava d'entendre's, però que ha demostrat tenir tota la lògica del món.\nTot i sumar només 4 dels primers 9 punts, a l'equip no el van atacar els fantasmes gràcies a les dues victòries consecutives davant del Rubí i el Júpiter, que li van permetre tastar el sabor de la zona noble de la classificació. Però segurament el punt d'inflexió va arribar el dia de Tots Sants. Aquella tarda de dijous els graciencs van caure per la mínima, al darrer minut i de forma injusta, en la seva visita a Cornellà. La jornada següent, la número 10, un gol d'Epitié contra el Figueres al minut 80 va donar la victòria a un Europa que tornava a plantar-se en posició de play-off. A partir de llavors, els de Pedro Dólera no tornarien a caure de la quarta plaça. Amb una temporada que semblava pintar bé, la malastrugança va tornar a caure sobre Cebri, que va haver de dir adéu a la competició per culpa d'una nova lesió. Però enguany l'Europa estava disposat a triomfar i l'arribada d'Óscar Muñoz a principis de desembre va tornar l'alè perdut als jugadors. Però si ha existit un factor clau en els èxits d'aquesta campanya, aquest ha estat l'eficàcia defensiva d'un equip que ha treballat a consciència per enfortir-se al darrere. Una tasca que no ha acabat només amb l'últim defensor sinó que ha tornat a culminar el porter menys golejat de la temporada, Rafa Leva.\nEl porter Rafa Leva // Àngel Garreta - CEEuropa.cat\nAixò, juntament amb les jugades de pilota aturada, que han estat l'estrella de l'equip en tasques ofensives, i la pinya que hi ha hagut dins el vestidor durant tot l'any, han permès a l'Europa comptar els seus partits per victòries i no deixar-se espantar per ningú, ni tan sols pel temible Olot, que no va ser capaç de fer un gol als graciencs en els dos partits de lliga en què s'han enfrontat.\nI és que, sens dubte, es pot dir ben alt que la temporada 2012/2013 ha estat un èxit per l'Europa. S'ha igualat el rècord de punts de club, s'ha fet la millor primera volta de la història i s'ha tornat al play-off dotze anys després gràcies a la tercera plaça a la classificació. Una temporada rodona en què s'ha lluitat pel campionat fins la darrera jornada i que no s'ha pogut culminar amb l'ascens, però que ha servit per escriure una pàgina més en la història del club de la Vila de Gràcia.\nUna història que enguany també s'ha ampliat amb un altre volum sencer després de la retirada d'Àlex Delmàs. El capità, que per sempre més serà etern dins aquest club, ha volgut penjar les botes al seu equip al final d'una temporada immillorable i ho ha fet renunciant a seguir jugant a futbol, perquè la seva il·lusió era tancar l'etapa de futbolista a l'entitat gracienca.\nLa propera temporada serà la primera sense aquesta icona dins l'equip i el cos tècnic haurà de treballar dur per sobreposar-se a la marxa d'un líder d'aquestes dimensions, però amb el manteniment del bloc conjuntat de cara a l'any vinent, el que és segur és que l'Europa, ara sí, és candidat a donar guerra i aspirar a tot.\nAquest dijous al vespre el capità del Club Esportiu Europa, Àlex Delmàs, ha reunit la família escapulada i els mitjans que s'han volgut apropar al Nou Sardenya per comunicar la seva retirada del món del futbol.\nDelmàs, de 35 anys, i símbol de l'europeisme després de lluir la samarreta escapulada set cursos i d'actuar com a capità exemplar dins i fora del camp, penja les botes amb la fita d'aquest curs encara al record, amb la disputa d'un play-off d'ascens a Segona B després d'anys sense premi.\nD'acord amb el jugador i el club, des de tercera.cat us proposo un homenatge a Àlex Delmàs amb premi. El capità va fer-me entrega d'una samarreta del CE Europa amb el seu dorsal, el '10', per a que sigui regalada, amb dedicatòria inclosa un cop tinguem guanyador, entre els seguidors d'aquest web.\nDelmàs, premiat per la Torcida Escapulada la temporada passada\nCom que les circumstàncies, i el moment de la temporada, són diferents als que van impulsar la Lliga Texeira i la Lliga Planagumà (que tindran continuïtat el curs vinent), proposo un sorteig obert, entre tots aquells que envieu un missatge d'agraïment al capità Delmàs, a Twitter, amb l'etiqueta #GràciesDelmàs.\nEntre tots els que deixeu el vostre missatge des d'ara mateix fins les 23'59h del proper dimecres, 19 de juny, sortejarem la samarreta. Un cop tinguem guanyador o guanyadora muntarem una trobada amb Àlex Delmàs per fer la dedicatòria i entrega del premi escapulat.\nDes de tercera.cat, i a títol personal, el meu sincer i profund agraïment a l'Àlex Delmàs, per tot allò que ha aportat als terrenys de joc, al CE Europa, i per la col·laboració i proximitat que ha mostrat sempre amb tots els que cobrim aquest futbol que ens apassiona. Marxa un capità en el sentit clàssic, que ha fet gran el nostre futbol dins i fora del camp, però esperem que el seu nom segueixi vinculat de prop a aquest món, pel bé de tots plegats. Gràcies per tot, Àlex Delmàs!\nTotes les fotografies són d'Àngel Garreta, de REMImages i de CEEuropa.cat


El proper dimarts 13 de desembre tenim una nova sessió d’identificació de fotografies navals. En el document adjunt podeu visionar les imatges, amb el seu número de registre, i una mínima informació escrita en negre; així com, en vermell, les dades que precisen debat o cerca d’informació.\nQuè en sabeu del iot Centauro?\nPer 2017 hem programat el calendari amb 4 sessions, 3 de les quals són “especials”:\n21 febrer- sessió especial dedicada als vaixells que tenen el nom “Barcelona”\n16 maig- sessió especial dedicada a vaixells de la Cia Trasmediterranea\nSi ens voleu ajudar a completar aquestes dades amb documentació sobre les imatges, o voleu afegir alguna foto d’interès, hi estarem forçament agraïts. Podeu utilitzar el blog (en els comentaris) per a fer les vostres apreciacions, suggeriments o dubtes. I, si us interessa participar en alguna de les sessions al Museu, preguem que us poseu en contacte amb mi mateixa a través del email dahlts@mmb.cat, o per telèfon: 933429920.\nTeniu fotografies a les vostres col·leccions que us agradaria compartir per ampliar o consensuar informació? Us interessaria tractar algun tema determinat sobre fotografia? Contacteu amb nosaltres!\nEl patrimoni fotogràfic és universal, i s’enriqueix amb el treball dels col·leccionistes, particulars, museus, biblioteques i altres centres patrimonials, i sens dubte, amb l’empenta, ajut i coneixement de les iniciatives particulars. Estem buscant “amants dels velers”, i també ens agradaria debatre sobre les embarcacions esportives i de pesca. T’apuntes?\nComparteix aquest post: http://arxiufotograficmmb.blogspot.com.es/2016/11/el-proper-dimarts-13-de-desembre-tenim.html\nEsther Asso, voluntària de l’arxiu fotogràfic


L'Advisoria va apallissar el Cerdanyola en l'última jornada per 71-40\n25a Jornada (6 d'abril) - 19:00 hs\nPartit a l'Eusebi Millan sense pressions per l'Advisoria Boet de cara a la classificació. Una vegada salvades, les taronges reben el Cortegada (dissabte a les 19h). És el moment de felicitar les de Jordi Vizcaíno per la fita aconseguida, i sortir a la pista a per la victòria però sense nervis, a gaudir del bàsquet.\nLes grogues del Ponce s'allunyen de la zona de descens\n25a Jornada (7 d'abril) - 16:00 hs\nToca un rival difícil\nPer contra, el Construtoni Ponce afronta un partit gens fàcil contra el GEiEG, que ocupa la segona posició en la classificació. Les grogues van endavant, però necessiten seguir guanyant per allunyar-se de la zona de perill. A l'anada, el resultat va ser de 57 a 48.


CELEBRACIÓ A DAMM\n10 març 2012\nAquest dimecres l'empresa DAMM va organitzar un acte de rebuda i celebració tant de l'assoliment de la meva fita al Pol Sud, com de la realització del Brindis més austral que mai s'ha fet amb una ESTRELLA DAMM.\nL'esdeveniment es va fer a l'antiga fàbrica DAMM del carrer Rosselló de Barcelona, amb la presència del Sr.Enric Crous, Director general de l'empresa.\nComptar amb DAMM com a patrocinador ha estat per a nosaltres un suport molt important, a l'hora que un orgull pel fet de poder treballar per a promocionar una marca molt emblemàtica a la nostra terra, i que col·labora a promocionar molts esports i organitzacions culturals d'arreu del territori.\nApart de mostrar de nou el meu agraïment cap a l'empresa per la seva confiança en nosaltres, em fa especialment feliç de veure que n'estan del tot satisfets del resultat obtingut, i que ja ens han manifestat que volen estar amb nosaltres a la propera aventura.\nLa millor satisfacció que hom pot tenir després de fer un projecte tant exigent i arriscat, és veure que aquest ha tingut sentit tant per un mateix, com per tota la gent, institucions i empreses que hi ha col·laborat d'una manera o altre.\n12 març 2012\nEt va costar molt descongelar-la?\nFelicitar a Damm per apostar en aquests temps tant dificils que corren, per aquest tipus de propostes, sens dubte diferents, però fantàstiques.\naventura canvi climàtic catalunya radio dakar entrevista etapa 1 etapa 4 futur ice ultra la posta lapÒnia llac inari llibre marathon des sables mds mds. marathon des sables medi ambient pep busquets sostenibilitat the last ice


Cristian Tello: “Estic molt content per la confiança del míster” - FC Barcelona\nHomeFutbolPrimer EquipNotíciesCristian Tello: “Estic molt content per la confiança del míster”\nCristian Tello: “Estic molt content per la confiança del míster”\nLes baixes del primer equip , sumades a la dosificació que necessiten alguns dels jugadors del conjunt de Guardiola a causa de les diferents competicions que disputen, s’han convertit en una gran oportunitat per als nois del filial El partit contra la Reial Societat va serel millor debut possible a la Lliga com a titular per a Cristian Tello, ja que va jugar els 90 minuts i va marcar uns dels gols de la victòria “He estat una mica nerviós al vestidor quan han dit l’alineació, però després, ja he estat molt bé”, destaca el davanter del filial\nTello, al programa 'El Marcador' de Barça TV / FOTO: MIGUEL RUIZ - FCB\nCristian Tello, jugador del filial blaugrana, va sortir per primer cop com a titular a la Lliga amb el conjunt de Pep Guardiola en el partit contra la Reial Societat, i va ser un dels protagonistes, ja que va marcar el primer gol del matx, un gol essencial per al triomf, i va desbordar contínuament per la seva banda esquerra. El sabadellenc, que només té 20 anys, està molt content amb el resultat: "Ha estat una victòria molt treballada; estic molt content pel debut, i per la victòria encara més", ha explicat el davanter en l'entrevista posterior al partit en el programa 'El Marcador' de Barça TV.\nUn més al vestuari\n"Ha estat impressionant poder jugar de titular en aquest equip, i jugar al costat d'aquests grans jugadors", ha destacat Tello, i ha afegit que "els companys són impressionants, són una pinya d'equip". El sabadellenc s'ha adaptat molt bé al conjunt de Pep Guardiola: "No em costa molt, perquè al filial intentem fer el mateix joc que al primer equip", ha explicat Cristian.\nEl vestuari blaugrana ha acollit molt bé el jugador del planter, i Guardiola ja li ha donat els primers consells: "Em demana que estigui obert, i que encari sempre que pugui", ha declarat Tello, just abans d'afegir que agraeix molt "la confiança del míster". A més, tots els jugadors li han donat suport, com Valdés, que va penjar una foto amb Tello a Facebook i a Twitter després del partit contra la Reial Societat amb el següent text: "Gran Tello pel seu primer gol amb el primer equip! Tenim la millor cantera del món".\nIsaac Cuenca, que ja té fitxa amb el primer equip, és un exemple a seguir per al davanter del filial. "És un mirall, perquè sempre jugava amb mi des de petit, i ha arribat i s'ha instal·lat molt bé. Tots aspirem a això", ha explicat Cristian Tello.\nEl futbolista de Sabadell seguirà "treballant al filial per intentar pujar al primer equip". De moment, l'afició blaugrana ha descobert un nou talent que ja ha fet tres gols amb el primer equip, dos a la Copa i un al partit contra la Reial Societat, i que promet molt.\nTot per estar al Barça\nCristian Tello va marxar a l'Espanyol fa dues temporades. El conjunt blanc-i-blau va arribar a oferir-li un lloc al primer equip, però el davanter del filial del Barça tenia molt clar que el seu somni era jugar en el primer equip blaugrana: "A l'Espanyol m'oferien fitxa al primer equip, però jo tenia un desig, que era triomfar aquí", ha destacat el sabadellenc, i ha afegit que "quan marxes sempre tens l'espina clavada, i quan em van proposar tornar no m'ho vaig pensar i vaig treballar per aprofitar les oportunitats".\nUn planter que no s’atura


El Coll 2.0 _ La revista del barri: Manifest Unitari de la Manifestació de dissabte. Salvem el Nucli Antic de Vallcarca. Barcelona no està en venda\nManifest Unitari de la Manifestació de dissabte. Salvem el Nucli Antic de Vallcarca. Barcelona no està en venda\nEns han fet arribar el Manifest Unitari que es llegirà a la Manifestació del proper dissabte ,a les onze del matí, amb sortida des de la Plaça Lesseps. Aquí el teniu:\nGràcies a tothom per venir. També els que heu vingut d’altres barris en solidaritat amb Vallcarca.\nAvui estem aquí les diferents associacions, les diferents entitats, els veïns i les veïnes, junts, tots , per defensar el nostre barri. Per defensar un model de barri amb el que tots estem d’acord.\nUn barri sostenible, socialment just, verd, amb comerç de proximitat, amb espais públics per a tothom, on tothom si senti còmode i a gust. Un barri on puguin jugar i créixer els nostres fills i filles, un barri amable on els nostres nets i netes i els nostres avis i avies puguin passejar i també amb equipaments. Un barri com el que havia sigut abans Vallcarca. Un barri encara millor del que havia sigut.\nVenim de lluny. Tots hem pogut presenciar la destrucció progressiva i brutal del barri de Vallcarca al llarg dels darrers anys donant pas a un paisatge inhòspit de solars i abandó. Un procés devastador que va obrir moltes ferides. Fins i tot el consistori, el d’ara i el d’abans, van veure clarament la necessitat, la urgència de revertir la situació i de compensar el greuge esdevingut.\nJa fa molt de temps que les diferents entitats i associacions hem anat reunint-nos, procurant arribar a consensos, teixint complicitats, per construir un model de barri per a tots.\nI a partir d’aleshores tots ens vàrem posar a treballar amb l’ Ajuntament per garantir aquest model de barri consensuat. D’aquí la recuperació de Can Carol, el Cosnolat Danés, el futur parc dels arabescos, per posar alguns exemples.\nMalauradament però l’Ajuntament (ens diuen que ja no poden fer res més) va concedir recentment la llicència que permet que el constructor Nuñez i Navarro edifiqui al bell mig del nucli antic de Vallcarca , aquí on som ara, amb una tipologia constructiva que passa per alt tots els consensos i tot el treball fet per les entitats fins al moment. Que no respecta ni la tipologia, ni les alçades, ni es per res el model que els veïns i veïnes defensem.\nEtiquetes: Barri de Vallcarca, salvem nucli antic Vallcarca


Esquerra i la CUP critiquen que la Diputació de Girona no tregui a concurs la plaça de director del Patronat de Turisme - Garrotxa Digital\nGirona - Publicat a les 14:02h\nComentaris tancats a Esquerra i la CUP critiquen que la Diputació de Girona no tregui a concurs la plaça de director del Patronat de Turisme\nAl darrer ple de la Diputació de Girona, celebrat ahir, els grups d’Esquerra i la CUP van criticar que l’equip de govern no tregui a concurs públic la plaça de director del Patronat de Turisme. El càrrec l’ocupa Ramon Ramos des de fa cinc anys. En el ple, la Diputació també va aprovar una moció de suport als ajuntaments catalans investigats per l’Audiència Nacional.\nDesprés que, al començar el seu mandat, Pere Vila assegurés que el nou govern de la Diputació trauria a concurs les places d’alts càrrecs de tots els organismes autònoms i dels ens dependents de la corporació, aquest dimarts Esquerra i la CUP van aprofitar el torn de precs i preguntes del ple per qüestionar la plaça de director del Patronat de Turisme, i que actualment correspon a Ramon Ramos. El president de la Diputació de Girona, Pere Vila, va defensar que Ramon Ramos segueixi sent el director del Patronat, ja que es tracta d’un organisme constituït com una societat mercantil que no depèn directament de la Diputació.\nEn el Ple també es va aprovar donar suport als ajuntaments catalans investigats per l’Audiència Nacional, així com al dret a decidir de la ciutadania. La moció, presentada conjuntament per la CUP, Esquerra i Independents La Selva, es va aprovar amb el suport de 23 diputats i les abstencions dels 3 membres del PSC.


El Sipaag carrega contra l’absència d’un règim sancionador a la llei de transparència - Altaveu el diari digital d'Andorra\nEl Sipaag carrega contra l’absència d’un règim sancionador a la llei de transparència\nL’entitat també reitera les seves queixes pel fet que la nova legislació sobre protecció de dades només estableixi càstigs en cas d’incompliment per als treballadors públics però no per als alts càrrecs\n14/11/2021 (13:35 CET)\nEl Sindicat de Personal Adscrit a l’Administració General (Sipaag) ha criticat amb duresa que la llei de transparència que s’ha d’aprovar en poques setmanes al Consell General no inclogui, finalment, cap règim sancionador. D’aquesta forma, lamenten que el text serà “paper mullat” o “un brindis al sol”. L’entitat també ha carregat amb duresa contra les disposicions de la nova llei de protecció de dades i, en especial, que sí que estableixi càstigs per als funcionaris però no pas per als càrrecs públics.\nAixí ho han indicat a través d’un escrit que han fet arribar als mitjans. Sobre la llei de transparència, remarquen que “és una millora que ens sembla necessària per a la societat en conjunt”, ja que “ha de “garantir l’honestedat dels responsables polítics” i, també, “l’equitat i la neutralitat en les actuacions i els procediments de l’administració”. Lamenten, però, que el text, tal com s’ha enviat al ple, “no conté un procediment sancionador i, per tant, no se’n podrà esmenar l’incompliment”. Suposa, doncs, “perdre una bona oportunitat”.\nDes del Sipaag també es critica que la legislació “no conté cap procediment d’avaluació ni preveu que les administracions destinin recursos a la formació dels treballadors per afavorir l’accés a la informació i, en definitiva, la transparència”. Per tant, no amaguen que la consideren “paper mullat” o “un brindis al sol” .\nDes de l’entitat que representa els treballadors de l’administració general, també es carrega contra la nova llei de protecció de dades. “Aquesta, segons sembla, sí que estableix un procediment sancionador, però només s’aplicarà als treballadors públics que es considerin responsables de la vulneració d’aquesta protecció de dades personals”, recorden. Per això, lamenten que “sembla que els òrgans d’administració o els responsables polítics no tindran cap problema si en l’exercici de les seves funcions es comet una irregularitat que pugui perjudicar algú”.\nDes del sindicat es remarca que “volem exercir els nostres drets i complir els nostres deures, com hem dit moltes vegades, però reivindiquem uns instruments jurídics que ens afavoreixin a l’hora de fer la nostra tasca amb rigor i garanties”. Defensen que “això no ens afavoriria només a nosaltres com a treballadores i treballadors, sinó que també milloraria el funcionament de la nostra societat i ens portaria a avançar com a país”.


Divertir-se a l’esplai amb ‘Juga-la!’ | FCBarcelona.cat\nDivertir-se a l’esplai amb ‘Juga-la!’\nL’Esplai La Florida, de l’Hospitalet del Llobregat, aplica de manera habitual el recurs ‘Juga-la!’ creat per la Fundació. Són ja molts els centres de lleure que s’han interessat per aquesta eina de transmissió de valors.\nEl recurs formatiu d’educació em valors en línia de la Fundació FC Barcelona ha traspassat les fronteres escolars i s’ha convertit en un recurs formatiu de referència també als esplais i centres de lleure. El novembre passat, la Federació Catalana de l’Esplai va organitzar un seminarisobre el recurs formatiu ‘Juga-la!’, amb l’objectiu de reflexionar sobre el potencial educatiu de l’esport i l’aplicació d’aquesta eina en aquestes entitats socials.\nVisió pedagògica de l’esport\nUn temps després d’aquesta sessió, nombrosos esplais de Catalunya ja s’han fet seu aquest recurs i l’apliquen de manera habitual en les seves sessions. És el cas de l’Esplai La Florida, de l’Hospitalet del Llobregat. La seva monitora d’esport, la Raquel Ferrer, reconeix que aquesta eina els “ajuda a donar una visó pedagògica de l’esport molt útil”.\nEn aquest esplai van començar a aplicar el “Juga-la!” la temporada 2009/10 i actualment forma part de les sessions que realitzen cada dissabte amb una vintena de joves i adolescents inscrits. Combinen les sessions de debat amb activitats esportives fora de l’aula i sessions de cinefòrum. “L’objectiu principal del ‘Juga-la!’, que és transmetre valors positius a través de l’esport, encaixa perfectament amb els nostres objectius com a esplai i ens interessen especialment aquelles activitats que no tenen a veure amb el futbol”, assegura la Raquel, ja que es tracta d’un esplai on es practiquen disciplines minoritàries com el ‘shootball’ o el ‘futbol flag’.\nUna eina cada cop més coneguda\nAquest recurs formatiu es troba disponible en cinc idiomes a www.juga-la.cat i, a través de casos reals vinculats a l’esport, proposa activitats d’expressió oral i escrita que fomenten els valors positius de la pràctica esportiva, així com de l’activitat lúdica. El web de ‘Juga-la!’ té una mitjana de 6.000 connexions al mes. Els usuaris multipliquen aquesta xifra, ja que a cada connexió hi pot haver tota una aula implicada.


Letargia: Eleccions. Elecció.\nLa realitat comença a deixar-se veure.\nEstava amagada darrere de les cortines de fum que ens ofeguen diàriament.\nDe tant en tant, trau el braç i ens llança una pedra al cap per a dir-nos que està present però nugada de peus i mans.\nEstà segrestada, li han tapat la boca amb noticiaris-mentida, amb remors especulatives. Està agonitzant, cada vegada més, al zulo a la qual la van ficar fa no molts anys. Jo intente traure-la d'ací, però no puc sola.\nTota una setmana asseguda a una cadira al hall de la facultat, sentint a milers de persones de totes les carreres que s'oferten a la facultat de Filologia, Traducció i Comunicació; veient com tot el teu treball extraescolar de l'any, queda reduït en quatre papers que tens damunt la taula esperant a que alguna ànima caritativa els agafe perquè de veres creu en el nostre projecte.\nPerò no, només s'acosten les amigues i els amics per a intentar desacreditar a la resta de candidatures fantasma; només tens al teu abast a les teues companyes i els teus companys, aquelles i aquells que saps que avui van a fer útil el seu vot.\nEstic decebuda per no haver intentat convéncer a la resta de que el nostre és un projecte de futur, però és que a mi ningú vingué a explicar-me res ni a vendre'm la moto amb piruletes, condons o orxata industrial. Supose que espere això de la gent, tot i que espere massa.\nAvui, espere veure resultats. Resultats que facen que la realitat vaja eixint a poc a poc de darrere de la cortina de fum, resultats que em facen creure en que el nostre treball no haja sigut en balde, que la gent té alguna cosa més que pèl al cap.\nPublicat per Maria. a 15:37\nM'agrade que la gent sigui coherent amb el que diu.\nJa veure com acaba el ball...\n27 de novembre de 2009 a les 0:44\nAnem d'estrena! :P\n6 de desembre de 2009 a les 0:16


PP valora que Cs "està tensant la corda excessivament"\nEl coordinador general del Partit Popular, Fernando Martínez-Maíllo, ha valorat aquest dimecres que Ciutadans "està tensant la corda excessivament", perquè "sempre planteja escenaris de divisió i de ruptura".\nEn els passadissos del Congrés dels Diputats, el 'número 3' de Mariano Rajoy a Gènova va advertir que això és una cosa que "no procedeix ara mateix" i va carregar contra el discurs "dur i impostat" que al seu parer està adquirint la formació taronja.\n"el líder d'Cs a vegades, més que un soci del PP, sembla el líder de l'oposició", ha manifestat, pel que ha demanat a Albert Rivera que reflexioni i tingui "un mínim de tranquil·litat". "Que no pensi tant en les urnes", va demanar.\nEl coordinador general dels populars ha dit tenir la sensació que Rivera està "forçant" que els ciutadans vagin a votar quan en aquest moment "votar no és el prioritari "perquè no hi ha eleccions generals a l'horitzó.\nArtículo anteriorEncamp celebra el Dia de la dona treballadora amb una obra còmica sobre com lligar a les xarxes socials\nArtículo siguienteMila Ximénez abandona 'Sálvame' como colaboradora


21 Junio 2014L'entrevista completa de l'Amanac Estiu 2014\nAmb Joan Coll Ferrer; pagès, empresari i, actualment, president d'Agrocat\n-Des de la perspectiva de pertanya a una família arrelada al territori amb segles d’història, com veus la convivència actual entre el món agrícola-natural i l’industrial-urbanístic a la comarca?\nEl món agrícola i ramader sempre ha tingut molt de respecte per el medi ambient i el seu entorn. Actualment tenim unes necessitats urbanístiques i indrustrials que han quedat frenades de creixament. La convivencia crec que cada vegada és més bona degut a que la societat també necesita gaudir d’uns espais naturals oberts.\n-Creus que les indústries agràries són imprescindibles i s’haurien de potenciar per tal de conservar i mantenir els espais naturals que el Bages encara té el privilegi de conservar?\nLes explotacions agràries familiars, són necessàries per molts motius. Produeixen bens necessaris , (aliments), gestionen els recursos naturals i el paisatgistic, fixen la població al territori i per tant, conserven el patrimoni natural i cultural de cada regió.\nCada vegada que es perd sol agrícola, es perd una actiu que dificilment es pot recuperar.\nLes indústries agràries son necessàries i donen un servei a la societat per el fet d’estar a camp obert, però no hem d’oblidar de que son empreses que s’han de gestionar correctament I han de ser rendibles com qualsevol altre activitat. Conservar i protegir el que tenim crec que és una necessitat per el bé comú.\n-Com veus la possibilitat de compartir el nostre territori amb el turisme, vist com un model sostenible i creador de riquesa?\nSerem atractius per la gent a mesura en que sapiguem preservar els nostres recursos naturals i la nostra identitat. La gent està disposada a invertir temps i recursos en conèixer coses que els hi resultin atractives, noves o interessants.\nHem de gestionar bé el patrimini natural que tenim (que el Bages en tenim Molt), i donar-nos a conèixer.\n-Com a veïns, des de sempre heu estat el nostre proveïdor d'ous i derivats, creus en les avantatges d’una economia local per afavorir sinèrgies positives i alhora oferir un producte òptim i fresc?\nSens dubte, etem convençuts de que si es pot s’han de consumir productes de temporada i de proximitat. El repte dels productors locals es oferir productes de máxima qualitat en condicions competitives. No n’hi ha prou en dir que som a prop, el producte ha de respondre en termes de qualitat, frescor, subministre, preu, etc.\n-En un futur proper, teniu previst oferir algun tipus d’activitat turística a casa vostra?\nEstem en un entorn privilegiat, on tenim molt bones comunicacions i tot tipus de serveis, A més,, encara disposem d’uns recursos naturals molt interessants. A nivel de la nostre empresa, no estem orientats cap al turisme, però degut al que fem i lloc on ens trobem, veiem necessari de que aquest hi sigui i com més millor. A nosaltres ens toca i ens agrada facilitar que la gent pugui gaudir del nostre entorn tan com ho fem nosaltres.


Brugal.- L'alcalde de Calp denuncia Colsur per estafa en la facturació d'escombraries\nActualizado 12/11/2010 11:43:12 CET\nALACANT, 12 Nov. (EUROPA PRESS) -\nL'alcalde de Calp (Marina Alta), Ximo Tur, ha presentat una denúncia per una presumpte delicte d'estafa continuada en relació amb la facturació feta per l'empresa Colsur, i ha proposat rescindir el contracte amb esta companyia, que és investigada en una de les ramificacions de l''operació Brugal', segons ha informat en un comunicat el consistori de Calp.\nAixí, davant de la unitat de policia Judicial de Calp, en qualitat de primer edil de la població, este dijous ha denunciat que la facturació de Colsur, comprovada de moment des de gener del 2006, reflectix que s'ha facturat "entre dos, cinc i quatre vegades", segons els mesos, "el pes dels residus recollits per Acciona i l'estimat prenent com a base les dades que publica l'Institut Nacional d'Estadística (INE)".\nEn este escrit, Ximo Tur avança que està previst revisar totes les factures de Colsur des de 1998, i també mostra la seua intenció de proposar al ple la rescissió del contracte amb Colsur, per a "no continuar un contracte amb qui a estafat a Calp", i tenint en compte que la planta de Colsur està situat en una zona d'especial protecció esta "hauria de ser netejada i descontaminada".\nAlhora, ha anunciat el seu desig de proposar al ple un rebaixa lineal de la taxa d'escombraries, d'acord amb la disminució del cost del servici que es puga produir per la rebaixa de la factura del tractament de les escombraries.\nAl costat de la denúncia, alcalde ha aportat a les forces de seguretat els decrets d'aprovació de factures en els quals consta que s'aproven d'acord amb certificacions del director tècnic del servici --que és el mateix des de 2007-- i l'absència d'inconvenients de l'interventor --també el mateix interventor, segons ha aclarit--. En estos documents, consta la firma dels regidors d'Hisenda durant este període --càrrec que han ocupat Nicolay Pérez Tyteca del PSOE i Fernando Penella del PP--.\nA més, ha considerat que "ha de ser fals" que el regidor socialista, Joan Morató, ja "detectés irregularitats però que no les fes públiques per causa de la moció de censura", tenint en compte que, segons l'opinió de Tur, això convertiria al "PSOE en encobridor d'un delicte que té l'obligació de denunciar".


Allibera una jove alemanya a qui presumptament estaven violant i l'acaba agredint sexualment\nEls fets varen tenir lloc a la Platja de Palma i ambdós turistes han quedat lliures amb càrrecs\nPalmaLa Policia Nacional va arrestar la passada matinada de diumenge dos turistes acusats de violar una jove alemanya a la Platja de Palma, segons ha avançat el diari 'Última Hora'. Segons ha pogut confirmar aquest diari amb els agents, l'al·lota havia iniciat relacions sexuals consentides amb un altre home d'origen alemany fins que aquest va començar a fer-li mal i, en sentir-se forçada, ella el va voler apartar. En aquell moment, un altre jove d'origen afgà que observava els fets va retirar el presumpte agressor i va procedir a penetrar-la. Ambdós arrestats varen passar a disposició judicial i han quedat lliures amb càrrecs, segons fons de la Policia Nacional.\nEls fets varen ocórrer cap a les 4.45 h mentre els agents vigilaven la zona i varen veure que algú demanava ajuda. En pocs segons després que es produís la segona agressió, la jove va aconseguir escapar i ficar-se dins l'aigua. A continuació, els policies varen arribar i varen reduir els dos homes, en presumpte estat d'embriaguesa.\nAugmenten un 32% els delictes contra la llibertat sexual a Mallorca\nAquesta nova agressió sexual arriba menys d'una setmana després de la darrera presumpta violació a Magaluf, on desenes de persones es varen concentrar per denunciar aquesta mena de delictes. El Moviment Feminista de Mallorca culpa "el model turístic capitalista que dona els beneficis a les grans empreses promotores i hoteleres" dels "excessos i de les violències sexuals que es cometen en aquestes zones de Mallorca".\nSegons dades de l'Institut Nacional d'Estadística, només en el primer trimestre de l'any –de gener a març– s'ha registrat un augment del 32% del nombre de delictes contra la llibertat sexual a tota l'illa de Mallorca respecte del mateix període de l'any anterior. A Palma, aquesta dada arriba al 34,7%.\nagressió sexual platja de palma Policia Nacional violació


Descripció https://www.osbalaguer.cat/descobreix/llocs-dinteres-1/cova-de-lestret-de-trago/descripcio https://www.osbalaguer.cat/@@site-logo/logo.png\nL'Estret de Tragó és un abric calcari situat al marge de la Noguera Ribagorçana, actualment el pantà de Santa Anna (Os de Balaguer, Lleida). El jaciment es descobreix l'any 1989 quan es buida el pantà i es realitzen una sèrie de treballs de documentació gràfica del patrimoni històric de la zona. Aquest mateix any es dur a terme la primera intervenció arqueològica d'urgència. Posteriorment, Tragó s'inclou en un projecte de recerca i s'excava entre el 1992 i 1994.\nEl jaciment prehistòric de l'Estret de Tragó, compta amb un total de 8 unitats arqueològiques atribuïbles al Paleolític Mig, de les quals tres han estat excavades en extensió. El rang cronològic del jaciment ha pogut ser delimitat per un conjunt de 11 datacions radiomètriques que situen les ocupacions de l'abric en una seqüència que va des del 126.000 fins el 43.000 abans del present. Dins del registre arqueològic, destaca especialment la elevada quantitat de restes lítiques, estudi de les quals permeten abordar els elements de continuïtat i canvi en la fabricació i ús de les eines de pedra. La ubicació geogràfica del jaciment i la extensa seqüència arqueo-estratigràfica que conté, es converteixen en elements claus per analitzar la problemàtica relacionada amb la ocupació de la vessant sud dels Prepirineus per part dels grups neandertals del Pleistocè Superior.\nEls treballs arqueològics d'aquest jaciment s'engloben en un projecte de recerca d'ampli abast titulat "Organització de la subsistència durant el Pleistocè Final i l'Holocè als Prepirineus Orientals", que té com a objectiu caracteritzar les poblacions humanes prehistòriques d'aquest àmbit geogràfic.\nCal dir que gairebé sempre està coberta per les aigües del pantà, de manera que l'accés al jaciment és força difícil.


Judit Sánchez Vargas és la nova pubilla de Miami - Ajuntament de Mont-roig del Camp\nElena Cristina Stirbes i Yolina Galinova Georgieva són la primera i segona dama\nUn any més, en el transcurs del ball de la Festa Major de Sant Josep es va dur a terme l’elecció de la Pubilla de Miami 2015 i la primera i segona dama. En aquesta edició, l’orquestra Nuevo Talismán va ser el jurat encarregat de valorar les candidates. En total s’hi van presentar 9 noies, cadascuna en representació de diverses associacions del municipi.\nClub de Tir de Miami\nAssociació de Dones Santa Àgueda\nAssociació Local Creu Roja\nAssociació Coro Rociero Arena del Mar\nAssociació Nuevos Aires de Miami\nAssociació cultural Mitjanit\nAssociació Units per la Festa\nVa ser una tasca difícil pel jurat que finalment va escollir a Judit Sánchez Vargas com a pubilla i a Elena Cristina Stirbes i Yolina Galinova Georgieva com a primera i segona dama. L’endemà, la nova pubilla, ja va presidir l’entrega de l’entrega de premis del partit de futbol, disputat entre “Los Ángeles de Miami” i els “Veterans de Miami”.\nEntrevista a Judit Sánchez Vargas\nPer què vas decidir presentar-te? Perquè m’ho van proposar i em feia il·lusió.\nEra la primera vegada? Si.\nEn representació de quina associació/entitat? Associació Cultural Mitjanit\nEt vas preparar d’alguna manera especial? Vaig practicar amb les sabates de taló a casa. Em feia il·lusió anar amb talons però, al final de la nit, em vaig adonar que fan molt de mal.\nQuina creus que va ser la clau per guanyar? Potser per la meva naturalitat, estava molt tranquil·la.\nEt va fer il·lusió guanyar? Que significa per tu representar Miami aquest any? Sí, encara que no m’ho esperava. És un orgull per mi ser la Pubilla de Miami perquè sóc nascuda aquí i m’agrada molt el meu poble.\nQuè és el que més t’agrada de les Festes de Sant Josep? L’ambient familiar, encara que aquest s’ha deslluït pel mal temps.\nI de Miami? TOT! Les platges, l’ambient a l’estiu, la gent, etc…\nQuè estàs estudiant? Estic estudiant 3r. d’ESO a l’Institut Antoni Ballester de Miami.\nA què t’agradaria dedicar-te? M’agradaria molt ser biòloga, perquè m’agrada molt tot lo relacionat amb la vida i la naturalesa.\nEls poliesportius municipals de Mont-roig i Miami Platja acolliran, el proper diumenge 19 de novembre, una celebració que [...]\nInauguració del nou camp de gespa i les pistes de pádel, festa holi, inflables, ballada de gegants, teatre i [...]\nTorna el Nomad Festival a Miami Platja del 23 al 27 d’agost\nEl certamen portarà a la Punta del Riu música en directe, espectacles infantils, food trucks i diversos estands [...]\nEtiqueta les fotos de les festes i participa al concurs de les xarxes socials\n#StJaumeMiami, #FestaN340 i #N340photocall són les etiquetes que cal utilitzar per poder participar al concurs d’Instagram i Facebook que [...]\nMés dies i activitats a les festes de Sant Jaume\nLa festa de la Nacional 340 tornarà a ser l’acte central de la festa major d’estiu de Miami [...]\nAgenda municipal juliol 2017\nA través d’aquest enllaç podeu consultar l’agenda del mes de juliol de l’Ajuntament de Mont-roig del Camp. S’hi recullen [...]\nFalten pocs dies perquè Mont-roig i Miami Platja celebrin una de les festes més esperades de l'any: la revetlla [...]\nAgenda municipal juny 2017\nA través d’aquest enllaç podeu consultar l’agenda del mes de juny de l’Ajuntament de Mont-roig del Camp. S’hi recullen les [...]


Reobert el pont del Ter de Torroella de Montgrí • Ràdio Capital de l'Empordà\nACTUALITZACIÓ: El pont ha quedat reobert al voltant de les nou del matí.\nL’Ajuntament de Torroella de Montgrí ha anunciat a les 7 del matí d’aquest divendres que queda tallat el pont d’accés a Torroella de Montgrí com a conseqüència de la pujada del Ter. Per tant, tots els accessos al municipi estan tallats.\nLa carretera de Pals a Torroella està inundada amb mig metre d’aigua.\nArticle anteriorEls Amics de les Arts presenten ‘El meu cos’\nArticle següentEl creixement del Daró deixa inundacions al Baix Empordà


INFORMES, INDICADORS I ALERTES PER A L’ÀREA COMERCIAL AMB TAULES DINÀMIQUES\nCalendari: 15 i 22 de juliol de 2019\nL'objectiu del curs és ensenyar a optimitzar la informació comercial de tot tipus d'organització. Contempla casos pràctics per a professionals que precisin aprofundir en el reporting de l'àrea comercial usant el potencial de les taules dinàmiques aplicades a les variables d'aquest àmbit. Utilitzar una eina de reporting a l'àrea comercial permet a una organització conèixer millor els seus clients, obtenir noves oportunitats de negoci, millorar en els processos comercials, avançar-se als canvis en les decisions de compra i preveure els efectes dels competidors.\nAssistint al curs es podrà:\n- Conèixer els principals avantatges de les taules dinàmiques a l'àrea comercial.\n- Aprendre a dissenyar diferents tipus d'informes i indicadors.\n- Crear alertes de diverses classes que permetin avançar-se als possibles problemes.\n- Dissenyar objectius de venda per a les diferents variables comercials.\n- Conèixer tècniques d'anàlisis i característiques de les taules dinàmiques que ajudin a millorar la gestió comercial.\n- Crea un panel de vendes amb indicadors, informes i gràfics interactius.\n- Aprendre a optimitzar la informació comercial de forma innovadora i pràctica.\nIntroducció: característiques bàsiques de les taules dinàmiques aplicades a l'àrea comercial a través d'un cas pràctic.\n- Tipus d'informes rànquing/ABC.\n- Informes comparatius.\n- Tipus de gràfics.\n- Funcionament dels formats condicionals\n- Formes d'aplicar la segmentació.\n- Fórmules en les taules dinàmiques.\nInformes i indicadors per a la gestió comercial.\n- Control d'ofertes, nombre de visites i oportunitats de venda.\n- Anàlisi de comandes mitjançant el control de lliuraments: endarreriments i comandes pendents.\n- Anàlisi de l'eficàcia de la concentració de lliuraments/comandes per client.\n- Anàlisi de vendes per client, família, articles, segons el període.\n- Anàlisi de la rendibilitat en relació amb les vendes.\n- Anàlisi de vendes creuades per millorar l'eficàcia comercial.\n- Diferents tipus d'objectius: nombre de visites i diferents tipus de vendes\n- Com analitzar objectius de vendes simples o compostos.\n- Control de l'impacte dels nous productes.\n- Auditoria de dades comercials.\n- Gestió de previsions de vendes.\nConfecció d'alertes per a l'àrea comercial.\n- Anàlisi i control d'abonaments.\n- Indicadors d'avís de l'última compra per client.\n- Control d'articles amb vendes inferiors a un any, comparant l'estoc actual i rotació.\n- Control dels diferents objectius de vendes.\n- Control de ratis de cobrament.\n- Anàlisi de risc per client.\n- Gestió de cobraments retardats.\n- Control de marges per a les diferents variables comercials.\nCreació d´un panell de control de vendes: indicadors, informes i gràfics interactius.\n*Els participants han de tenir un coneixements mínims de taules dinàmiques i realitzaran el curs amb la versió d’Office Excel versió 2010.\nSr. Lluís Muñiz\nEconomista, consultor en sistemes d'informació, auditor i Màster en Direcció Financera. Professor en diverses escoles de negoci, posseeix una elevada experiència en el disseny de nombrosos sistemes de reporting en totes les àrees de l'empresa mitjançant taules dinàmiques i Power BI. Expert en control de gestió, planificació, sistemes d'informació i implantació de diferents ERPs, CRM i sistemes de reporting en diverses empreses.